สถานกงสุลใหญ่ ณ เมืองฮ่องกง แจ้งเตือนคนไทย หลีกเลี่ยงพื้นที่ชุมนุมประท้วงการปรับแก้กฎหมายส่งผู้ร้ายข้ามแดนของฮ่องกง
สถานกงสุลใหญ่ ณ เมืองฮ่องกง แจ้งเตือนคนไทย หลีกเลี่ยงพื้นที่ชุมนุมประท้วงการปรับแก้กฎหมายส่งผู้ร้ายข้ามแดนของฮ่องกง 5 จุดสำคัญ และเผื่อเวลาการเดินทางสถานกงสุลใหญ่ ณ เมืองฮ่องกง แจ้งเตือนคนไทย หลีกเลี่ยงและระมัดระวังในการเดินทางมาในพื้นที่ชุมนุมประท้วงเกี่ยวกับการปรับแก้กฎหมายส่งผู้ร้ายข้ามแดนของฮ่องกง ในย่านแอดมิรัลตี้ (Admiralty) / ย่านเซ็นทรัล (Central) / ย่านหว่านไจ๋ (Wan Chai) / ย่านคอสเวย์เบย์ (Causeway Bay) และบริเวณวัดเจ้าแม่ทับทิม (Tin Hau) รวมทั้ง เผื่อเวลาในการเดินทาง ทั้งทางรถยนต์และรถไฟใต้ดิน MTR โดยเฉพาะนักท่องเที่ยวที่มีความจำเป็นต้องเดินทางผ่านทางเชื่อมระหว่างสถานี Central - Hong Kong Station ทั้งนี้ ตั้งแต่ช่วงเย็นที่ผ่านมา กลุ่มผู้ชุมนุมประท้วง เดินทางถึงที่ทำการรัฐบาลฮ่องกงและสภานิติบัญญัติ โดยยังไม่มีการประเมินตัวเลขผู้เข้าร่วมการชุมนุมจากทางผู้จัดและตำรวจฮ่องกง ซึ่งทางสถานกงสุลใหญ่ฯ จะติดตามสถานการณ์อย่างใกล้ชิดต่อไป